CELEX: E2014P0002
Language: da
Date: 2014-01-10 00:00:00
Title: Sag anlagt den 10. januar 2014 af EFTA-Tilsynsmyndigheden mod Island (Sag E-2/14)

8.5.2014   
            
            
               DA
            
            
               Den Europæiske Unions Tidende
            
            
               C 138/31
            
         Sag anlagt den 10. januar 2014 af EFTA-Tilsynsmyndigheden mod Island
   (Sag E-2/14)
   (2014/C 138/08)
   EFTA-Tilsynsmyndigheden, Rue Belliard 35, 1040 Bruxelles, Belgien, ved Xavier Lewis og Markus Schneider som befuldmægtigede, har den 10. januar 2014 anlagt sag mod Island ved EFTA-Domstolen.
   EFTA-Tilsynsmyndigheden har nedlagt følgende påstande:
   
               1.
            
            
               Det fastslås, at Island har tilsidesat sine forpligtelser i henhold til den retsakt, der er omhandlet i punkt 56v i bilag XIII til aftalen om Det Europæiske Økonomiske Samarbejdsområde (Europa-Parlamentets og Rådets direktiv 2005/35/EF af 7. september 2005 om forurening fra skibe og om indførelse af sanktioner for overtrædelser) som tilpasset til aftalen dels ved protokol 1 hertil, dels ved Det Blandede EØS-udvalgs afgørelse nr. 65/2009 af 29. maj 2009, og i henhold til EØS-aftalens artikel 7, idet Island ikke inden for den fastsatte frist har vedtaget de foranstaltninger, som er nødvendige for at gennemføre nævnte retsakt, eller ikke straks har underrettet Tilsynsmyndigheden herom.
            
         
               2.
            
            
               Island tilpligtes at betale sagens omkostninger.
            
         
      Retlige og faktiske omstændigheder samt anbringender:
   
               —
            
            
               EFTA-Tilsynsmyndigheden har i stævningen gjort gældende, at Island ikke inden den 12. august 2013 har efterkommet den begrundede udtalelse, som EFTA-Tilsynsmyndigheden afgav den 12. juni 2013 om denne stats manglende gennemførelse i den nationale retsorden af Europa-Parlamentet og Rådet direktiv 2005/35/EF af 7. september 2005 om forurening fra skibe og om indførelse af sanktioner for overtrædelser (retsakten), som omhandlet i punkt 56v i bilag XIII til aftalen om Det Europæiske Økonomiske Samarbejdsområde, som tilpasset til aftalen dels ved protokol 1 hertil, dels ved Det Blandede EØS-udvalgs afgørelse nr. 65/2009 af 29. maj 2009.
            
         
               —
            
            
               EFTA-Tilsynsmyndigheden har gjort gældende, at Island har tilsidesat sine forpligtelser i henhold til retsaktens artikel 16 og EØS-aftalens artikel 7, idet Island ikke inden for den fastsatte frist har vedtaget de foranstaltninger, som er nødvendige for at gennemføre direktivet, eller ikke har underrettet Tilsynsmyndigheden herom.